钦定古今图书集成/明伦汇编/官常典/第061卷 > 沛孝王广
## 钦定古今图书集成/明伦汇编/官常典/第061卷 > 沛孝王广

按《后汉书沛献王传》：献王辅子釐王定，定子节王正。
正立十四年薨，子孝王广立。广有固疾，安帝诏广祖
母周领王家事。周明正有法礼，汉安中薨。顺帝下诏
曰：“沛王祖母太夫人周，秉心淑慎，导王以仁，使光禄
大夫赠以妃印绶。”广立三十五年薨，子幽王荣嗣。荣
立二十年薨，子孝王琮嗣。琮薨，子恭王曜嗣。曜薨，子
契嗣。魏受禅，以为崇德侯。